ዝብል ናይ ወላዲ ድፍኢት ኣሎ" ይብል። እዚ ድማ፡ ውጽኢት ሸቕሊ ኣልቦነት ምዃኑ እዩ ዝኣምን ኣይተ በርሀ። ምክትል ሓላፊ ቢሮ ጉዳይ መናእሰይን ወረዳ ራያ ዓዘቦ ኣይተ ሞጎስ ልኡል ሰገድ፡ መንእሰይ ኣብ ወልፊ ምውዓሉን ስደት ምምራፁን፡ ሸቕሊ ኣልቦነት ከምዘሎ ዘመላኽት እኳ እንተኾነ፡ "እቲ መንእሰይ ሙሉእ ብሙሉእ ስራሕ ስለዝሰኣነ ግን ኣይኮነን" በሃሊ እዮም። "ስእነት ስራሕ ከምዘሎ ምንም ጥርጥር የብሉን። ግን ሙሉእ ብሙሉእ ኣይኮነን። ናይ ስራሕ ምምራፅ ስለዘሎ እዩ። ኣብዚ ከተማ ልዕሊ 89 ኢንቨስተር እናሃለወ፡ ስራሕ ዝእለሸሉ መንገዲ ጠፊኡ ኣይኮነን። ናይ ከባቢና መናእሰይ ካብኡ ንላዕሊ ስለዝፅበዩ ግን ካብ ካልእ ዓዲ መፅዩ እዩ ኣብዘን ትካላት ዝሰርሕ። ናትና መናእሰይ፡ ንወለዲ እንስሰኦም ክሸጡ እናገበሩ እዮም ናብ ስደት ዝኸዱ" ብምባል እቲ ፀገም ናይቲ መንእሰይ'ውን እዩ ይብሉ። ነቶም ስራሕ ዝሰኣኑ መናእሰይ ወዲቦም ናብ ስራሕ ከየእትውዎም ድማ ፀገም ልቓሕ ካልእ ተወሳኺ ማሕለኻ ከምዝኾኖም ይዛረቡ ኣይተ ሞጎስ። ኣውፈርቲ እኹል ክፍሊት ኣይኸፍሉን ዝብል ቅረታታት፡ ትኽክል ከምዝኾነ ዝገለፁ ኣይተ ሞጎስ፤ ምስተን ኣውፈርቲ ትካላት ንምርድዳእ ይሰርሑ ከምዘለዉ ገሊፆም። "ውሑድ ክፍሊት ይኽፈል ኣሎ ዝብል ትኽክል እዩ። እቶም ሰብ ሃፍቲ ግና እዚ እዩ ዓቕምና ካብዚ ንላዕሊ ክንኸይድ ኣይንኽእልን ዝብል ነገር ኣሎ። ንሕና እውን ተመጣጣኒ ክፍሊት ክህሉ ኣለዎ ብምባል ምስ ዝተፈላለዩ ኣካላት ንዘራረብ ኣለና ኢና" ኢሎም። "መንእሰይ ትግራይ እምኒ ኣይድርብን" ስእነት ስራሕ መናእሰይ ኣብ ከተማ መኾንን ከባቢኣን ጥራሕ ዝተደረተ ኣይኮነን። ኣብታ ክልል ኮነ ብደረጃ ሃገር፡ ሕማም ርእሲ ካብ ዝኸውን ፀኒሑ እዩ። ኣብ ትግራይ፡ ኣብዚ ሕዚ እዋን ኣስታት 295 ሽሕ ሸቕሊ ኣልቦ መናእሰይ ኣለዉ። 70 ሚእታዊት ስራሕ ኣልቦ መናእሰይ ኣብ ከባብታት ገጠር ዝርከቡ እንትኾኑ እቶም 30 ሚእታዊት ድማ ኣብ ከተማታት ይርከቡ። ዞባ ማእኸል ትግራይ፡ ብዙሕ ሸቕሊ ኣልቦ መንእሰይ ብምሓዝ ኣብ ቅድሚት ትፅራሕ። እዚ፡ ካብ ቢሮ ጉዳይ መናእሰይን ስፖርትን ትግራይ ዝረኸብናዮ ሓበሬታ እዩ። ኣብታ ክልል ይረኣይ ዘሎ ሸቕሊ ኣልቦነትን ስዒቦም ይፍጠሩ ዘለዉ ፀገማትን ንምፍታሕ፡ እቲ ቢሮ እንታይ የይሰርሕ ኣሎ ክንብል፡ ንምክትል ሓላፊት ቢሮ ጉዳይ መናእሰይን ስፖርትን ክልል ትግራይ ወይዘሮ ኪሮስ ንጉስ ሓቲትናየን። ስእነት ስራሕ ንወልፍን ካልኦት ፀገማትን ከምዘቃልዕ ርዱእ እኳ እንተኾነ፡ መንእሰይ ኩሉ ስራሕ ስለዝሰኣነ ኣይኮነን ኣብ ወልፊ ዝውዕል ዘሎ ዝብል እምነት ኣለወን። ኣብታ ክልል ዝግበር ወፍሪ፡ ነቲ ሕብረተሰብን ተረባሒ ንምግባር እዩ ዝብላ ወይዘሮ ኪሮስ፡ መናእሰይ ዋላ እኳ ብዝኽፈሎም መሃያ ዕጉባት እንተዘይኮኑ፡ ገንዘብ ናይ ምዕቛር ልምዲ ክህልዎምን ምስ ቴክኖሎጂታት ክላለዩ ከምዝሕግዞምን እየን ዘረድኣ። "ኢንቨስትመንት ንክልልና ከምዝጠቕማ ጥርጥር የብሉን። ሰብ ሃፍቲ ናብ ክልልና ክመጽኡ ከለው ከም ሓደ ረቛሒ ዝርእይዎ ግን ርካሽ ጉልበት ሰብ ኣሎ'ዶ ዝብል እዩ" ይብላ ወይዘሮ ኪሮስ። ኣብታ ክልል ኣብ ዝስፋሕፍሑ 'ኢንቨስትመንታት' መናእሰይ ክቑጸር እንከለዉ "መሃያ ዓቑሩ ናብ ቀዋሚ ስራሕ ዝሰጋገረሉ፣ እቲ ካልኣይ ድማ ቴክኖሎጂ ዝቐድሐሉ እዩ" ክኸውን ዝግባእ ኢለን። ኣውፈርቲ ነቲ ዝተረከብዎ መሬት ብኣግባቡ ከየልምዕዎ ክተርፉ እንከለዉ ግና፡ መንእሰይ ተወዲቡ ክሰርሐሉ ከምዝግበር ገሊፀን። ኣብ ዝሓለፉ ሰለስተ ኣርባዕተ ዓመታት፡ ኣብ ዝተፈላለዩ ከባብታት ኢትዮጵያ ዝነበሩ ናዕብታት፡ ካብ መንቀሊ ምኽንያታት ሓደ ሸቕሊ ኣልቦነት መናእሰይ ከምዝኾነ ይግለጽ እዩ። "መንእሰይ አንተዘይተረቢሑ እምኒ ክድርብይ እዩ ይበሃል። ኣብ ትግራይ ዘሎ መንአሰይ ግን እምኒ ኣይድርብይን፤ እንተዘይደርብዩ እውን ግና ናይ ተረባሕነት መሰሉ ክሕለወሉ ይግባእ" ይብላ ወይዘሮ ኪሮስ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
